عہدِ نامہ قدیم کی بنیادیں – ماڈیول 6
باپ ابرہام: ساخت، مواد اور اصل مفہوم
تبادلہِ خیال کے سوالات

1. اس سبق میں آپ نے سب سے اہم بات کیا سیکھی؟ یا کوئی ایسی بات جو آپ کی سمجھ میں نہیں آئی؟
2. اس سبق میں پیدائش کی کتاب کے  تین بڑے حصوں کےکیا نام بتائے گئے ہیں؟ ہرحصے میں کیا شامل ہے؟
3. موسیٰ نے اسرائیل کےاولین آبا کے بیانئیے کو اس انداز میں کیوں ترتیب دیا؟
4. پیدائش 12 : 1-3 میں ابرہام کی زندگی کے چار بڑے موضوعات کون سے ہیں؟
5. وہ دو "جہان" بیان کریں جو موسیٰ نے بنی اسرائیل کے لیے لکھتے وقت اپنے ذہن میں رکھے۔
6. ابرہام کی زندگی کے ہر بڑے قدم کا خلاصہ کریں اور یہ بتائیں کہ وہ اُن لوگوں  سے کیا تعلق رکھتا تھا جن کے لئے موسیٰ نے توریت لکھی؟
7. موسیٰ کو پیدائش کے مصنف کے طور پر تسلیم کرنے سے ابرہام کی زندگی کے ان واقعات کے معنی کو سمجھنے میں کیامدد ملتی ہے؟
8. آپ کے خیال میں موسیٰ کیوں چاہتا تھا کہ بنی اسرائیل یہ سمجھیں کہ ان کی برکتوں کا ایک خاص مقصد ہے؟
9. آپ اور آپ کی کلیسیا کی جماعت  دوسروں کے لیے کس طرح برکت کا سبب بنے ہیں؟
10. الٰہی فضل کا موضوع بنی اسرائیل کو یاد دلاتا تھا کہ وہ خدا کی رحمت کے وارث ہیں۔ آپ نے خدا کے الٰہی فضل سے کس طرح فائدہ اٹھایا ہے؟
11. ابرہام کی ہاجر ہ کے ساتھ  معاملے میں ناکامی کی طرح بعض اوقات ہم بھی اپنے منصوبوں کو خدا کے منصوبے پر ترجیح دیتے ہیں۔ کن حالات میں آپ اس آزمائش میں پڑتے ہیں؟

نظرِ ثانی اور جائزہ – بڑے موضوعات – پردوں کا اُٹھنا – الٰہی فضل
خدا اپنے فضل سے ہمارے ساتھ تعلق کی ابتدا کرتا ہے، اور اپنے فضل سے ہی ہمارے ساتھ تعلق کو قائم رکھتا ہے۔

کیس سٹڈی
جان ایک پرہیزگار مسیحی تھا، لیکن وہ خدا کے فضل کو غلط سمجھتا تھا۔ وہ جانتا تھا کہ وہ ابتدا میں فضل کے وسیلے سے نجات پایا ہے، لیکن اس نے یہ سوچ لیا تھا کہ مسیحی کے طور پر بڑھنے کے لیے اسے خدا کی خوشی حاصل کرنی ہوگی۔ اس لیے وہ  ایک مسیحی کے طور پر بہت سرگرم تھا، لیکن ہمیشہ یہ سوچتا رہتا تھا کہ کیا اس نے اتنے اچھے کام کر لئے ہیں    کہ خدا کو خوش  کر سکے۔ آخرکار وہ مایوس ہوگیا کیونکہ اگرچہ وہ روزانہ لوگوں سے ملتا، گواہی دیتا اور چرچ میں خدمت کرتا تھا، لیکن اسے یہ یقین نہ تھا کہ وہ روحانی طور پر بڑھ رہا ہے۔ اسے شک ہونے لگا کہ کیا اس کی ساری محنت بیکار ہے، اور کیا خدا واقعی اس پر نظر رکھتا اور  اُس کی پرواہ کرتا ہے۔

غور و خوض کے سوالات
1. بہت سے مسیحی یہ مانتے ہیں کہ وہ فضل کے وسیلے سے نجات پاتے ہیں، لیکن ایک بار نجات پانے کے بعد مسیحی کے طور پر بڑھنے کا طریقہ نیک اعمال ہیں — یعنی کچھ کر کے اس کے لائق ہونا۔ آپ اس عام عقیدے کے بارے میں کیا سوچتے ہیں؟ اپنے گروپ میں اس پر بات کریں۔
2. جب مسیحی یہ بائبلی تعلیم سنتے ہیں کہ وہ ابتدا میں اور بعد میں ہمیشہ خدا کے فضل کے وسیلے سے نجات پاتے ہیں، تو وہ سوچتے ہیں کہ کیا چیز لوگوں کو خدا کے فضل کا ناجائز فائدہ اٹھانے سے روکتی ہے۔ وہ یہ اعتراض کر سکتے ہیں: "ہم گناہ کرتے ہی رہیں کیونکہ نجات ابتدا سے انتہا تک خدا کے فضل پر مبنی ہے نہ کہ ہمارے اعمال پر۔ خدا تو ویسے بھی ہمیشہ ہمیں معاف کر دے گا۔" کیا آپ نے کبھی ایسا سوچا یا محسوس کیا ہے؟ آپ اس سوال کا کیا جواب دیں گے؟
3. خدا کا فضل اتنا عظیم ہے کہ رسول پولس نے رومیوں 6 : 1 میں ایک ایسا ہی سوال اُٹھایا۔ میں اسے یوں بیان کروں گا: "اگر ہم فضل سے نجات پاتے ہیں تو کیوں نہ گناہ کرتے رہیں تاکہ لوگ دیکھیں کہ خدا کتنا فیاض ہے؟ جتنا زیادہ ہم گناہ کریں گے اتنا ہی زیادہ لوگ اس کا فضل دیکھیں گے۔"
a.رومیوں 6 : 2-7 میں پولس کے جواب کو پڑھیں اور اپنی جماعت میں اس پر بات کریں۔

عملی مشق
· پانچ مسیحیوں سے پوچھیں کہ فضل کے وسیلے سے نجات پانے کا ان کے لیے کیا مطلب ہے؟ یہ کسی مشکل سروے یا امتحان کی طرح نہ کریں بلکہ دوستانہ بات چیت کے طور پر کریں۔ دیکھیں کہ کیا وہ سمجھتے ہیں کہ نجات صرف فضل کے وسیلے سے ممکن ہے اور یہ روزمرہ کی زندگی کے لیے کیا معنی رکھتی ہے۔
· ایک دعا   تیار  کریں اور سنائیں جس میں واضح کریں کہ نہ صرف ابتدائی نجات بلکہ مسیحی کے طور پر ترقی  بھی اعمال سے نہیں بلکہ فضل سے ہے۔
· اس دعا پر لوگوں سے رائے لیں کہ کیا انہوں نے اسے سمجھا۔
· اس دعا کو دوبارہ ترتیب دیں تاکہ یہ اور زیادہ واضح اور لوگوں کے لیے  اور مفید بن جائے۔

